**Tōkamachi** (jap. 十日町市, *Tōkamachi-shi*) on Japanin kaupunki Honshūn saarella Chūbun tai Hokurikun alueella Niigatan prefektuurissa. Se sijaitsee prefektuurin eteläosassa Shinanojoen varrella. Kaupungin keskusta on rakentunut vuorten ympäröimään Tōkamachin allaslaaksoon. Etelässä kaupunki rajautuu Naganon prefektuuriin. Tōkamachissa on 51 488 asukasta (kesäkuussa 2020) ja sen pinta-ala on 590,39 neliökilometriä.

Tōkamachi kehittyi Edo-kauden puolivälistä lähtien Aizun daimiokunnan paikallisena hallintokeskuksena. Tärkeä perinteinen elinkeino on tekstiiliteollisuus: vanhastaan kaupunki tunnettiin korkealaatuisten hamppu- ja silkkikankaiden kuten *ojiya-chijimin* tuotanto- ja markkinapaikkana. Kaupunkioikeudet Tōkamachi sai vuonna 1954, kun Tōkamachin maaseutukaupunkiin liitettiin kolme kyläkuntaa. Kaupunki laajeni huomattavasti vuonna 2005, kun siihen yhdistettiin Kawanishin, Matsudain ja Matsunoyaman maaseutukaupungit sekä Nakasaton kyläkunta. Kaupunkiin kuuluvilla maaseutualueilla viljellään riisin lisäksi muun muassa hirssiä ja mansikoita. Eräs elinkeino on koikarppien kasvatus.

Tōkamachi on hyvin runsaslumista seutua, ja kaupunki tunnetaankin vuosittaisesta lumifestivaalistaan. Vuodesta 2000 lähtien Tōkamachissa ja viereisessä Tsunanin maaseutukaupungissa on järjestetty suuri Echigo-Tsumarin taidetriennaali. Kaupungissa sijaitsee Sasayaman arkeologinen kohde, josta löytyneet keramiikkaesineet on valittu Japanin kansallisaarteiksi. Niitä säilytetään Tōkamachin kaupunginmuseossa. Kaupungissa toimii myös useita kuumia lähteitä (*onsen*), kuten Matsunoyama-onsen. Luonnonnähtävyyksiin lukeutuu Kiyotsun rotko. Osa kaupungin alueesta kuuluu Jōshin’etsu-kōgenin kansallispuistoon. Tōkamachia palvelevat JR Higashi-Nihonin Iiyama-linja ja Hokuetsu kyūkōn Hokuhoku-linja.

Kuvia
-----

* James Turrellin Valon taloJames Turrellin *Valon talo*
* Yotsumiya-jinjaYotsumiya-jinja
* Kiyotsun rotkoKiyotsun rotko
* Tōkamachin kaupunginkirjastoTōkamachin kaupunginkirjasto
* Tōkamachin rautatieasemaTōkamachin rautatieasema

Lähteet
-------

1. 1 2 3 4  十日町市の沿革 Tokamachi City.  Arkistoitu 2.8.2017. Viitattu 25.07.2020.
2. 1 2  住民基本台帳人口 Tokamachi City.  Arkistoitu 18.9.2020. Viitattu 25.07.2020.
3. 1 2  市章・市の花・市の木 Tokamachi City.  Arkistoitu 2.8.2017. Viitattu 25.07.2020.
4. 1 2 3 4  ブリタニカ国際大百科事典 小項目事典: 十日町市 Kotobank. Viitattu 25.07.2020.
5. 1 2 3 4  日本大百科全書: 十日町（市） Kotobank. Viitattu 25.07.2020.
6. ↑  About Echigo-Tsumari Art Triennale Echigo Tsumari Executive Committee. Viitattu 25.07.2020.

Aiheesta muualla
----------------

* Kuvia tai muita tiedostoja aiheesta **Tōkamachi** Wikimedia Commonsissa

* Kaupungin internetsivut (japaniksi)

  


|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

| * n
* k
* m
Niigatan prefektuuri |
| --- |
|  |
| Kaupungit | 
* Agano
* Gosen
* Itoigawa
* Jōetsu
* Kamo
* Kashiwazaki
* Minami-Uonuma
* Mitsuke
* Murakami
* Myōkō
* Nagaoka
* Niigata (pääkaupunki)
* Ojiya
* Sado
* Sanjō
* Shibata
* Tainai
* Tōkamachi
* Tsubame
* Uonuma

 |  |
|  |
| Kunnatpiirikunnittain | **Higashi-Kanbaran piirikunta** (Aga) · **Iwafunen piirikunta** (Awashimaura · Sekikawa) · **Kariwan piirikunta** (Kariwa) · **Kita-Kanbaran piirikunta** (Seirō) · **Minami-Kanbaran piirikunta** (Tagami) · **Minami-Uonuman piirikunta** (Yuzawa) · **Naka-Uonuman piirikunta** (Tsunan) · **Nishi-Kanbaran piirikunta** (Yahiko) · **Santōn piirikunta** (Izumozaki) |

 |